open-index/open-wikipedia-markdown huggingface dataset:
Markušovský potok

**Markušovský potok** je vodný tok vo Volovských vrchoch a Hornádskej kotline na území okresu Gelnica a Spišská Nová Ves. Je to pravostranný prítok Rudnianskeho potoka v povodí Hornádu s dĺžkou približne 9 km a je tokom VI. rádu. 

## Priebeh toku
Potok pramení na severnom okraji strednej časti Volovských vrchov, v geomorfologickom podcelku Hnilecké vrchy, na území obce Závadka, v nadmorskej výške približne  Prameň sa nachádza na západnom okraji obce, odkiaľ tečie spočiatku západným, onedlho však severozápadným smerom. Priberá niekoľko menších a významnejší ľavostranný prítok a postupne sa stáča Markušovskou dolinou na sever. V strednej časti dominuje ľavostranný Zadný potok, od sútoku s ktorým sa dolina i Markušovský potok stáča na severovýchod. Tu dolina zároveň tvorí hranicu s Hornádskou kotlinou a jej podcelkom Hornádske podolie. Nasleduje pravostranný prítok z lokality Mrzáky, ľavostranný z lokality Vlčín a ďalšie dva pravostranné - z lokality Slivník a Stožský potok. Na dolnom toku sa potok vracia na územie Volovských vrchov a pokračuje severným úpätím hrebeňa Hôrky, popod ktorý vedie odľahčovací kanál do Teplického potoka. Hlavný tok pokračuje odkaľovacou nádržou, pod ktorou sa stáča na severovýchod a v nadmorskej výške približne  vlieva ľavostranne do Rudnianskeho potoka v povodí Hornádu. Oblasť patrí medzi historické banské lokality, pričom známky ťažby vidieť v hlavnej i viacerých bočných dolinách. Potok patrí do širšieho povodia rieky Slaná.

Potok pramení a na hornom toku preteká katastrálnym územím obce Závadka v okrese Gelnica, neskôr ním vedie hranica s katastrom Markušoviec v okrese Spišská Nová Ves v Košickom kraji. Dolný tok preteká územím Markušoviec.

## Referencie

## Pozri aj
* Volovské vrchy, Hnilecké vrchy
* Hornádska kotlina, Hornádske podolie

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky vo Volovských vrchoch
Kategória:Povodie Hornádu
Kategória:Markušovce
Kategória:Závadka (okres Gelnica)
Kategória:Vodné toky v okrese Gelnica
Kategória:Vodné toky v okrese Spišská Nová Ves
Povodeň na východnom Slovensku (1998)

K **povodni na východnom Slovensku** došlo 20. júla 1998. Extrémna búrka zasiahla 82 obcí v oblasti Šarišskej vrchoviny. V jej dôsledku zomrelo 50 ľudí, väčšina obetí boli deti. Najhoršie postihnutou obcou boli Jarovnice v okrese Sabinov.

## Priebeh
vľavo|náhľad| Pamätník obetiam v Jarovniciach
Pršať začalo o 15. hodine a už za necelú polhodinu boli zaplavené obce Renčišov, Dubovica, Uzovské Pekľany, Lipany, Jarovnice a ďalšie obce v Prešovskom a Košickom kraji. Celkom extrémne búrky zasiahli 82 obcí v oblasti Šarišskej vrchoviny, Levočských vrchov a Braniska.

Povodňové vlny na tokoch Svinka, Žehrica, Torysa a ich prítokoch spôsobili vysoké materiálne škody. Voda zaplavila rodinné domy, strhávala mosty, vymlela cesty a poškodila technickú infraštruktúru.

## Následky
Povodeň pripravila o život 50 ľudí, väčšina obetí boli deti. Najviac mŕtvych pochádzalo z Jarovníc a miestnej rómskej osady. Ďalších 61 ľudí utrpelo zranenie. Zahynulo takmer 6 tisíc zvierat.

Povodne postihli viac ako 10 tisíc ľudí, viac ako 3600 ľudí bolo evakuovaných. Bez prístrešia zostalo 756 osôb. Zaplavených bolo viac ako 2000 domov. Priame škody dosiahli 850 miliónov slovenských korún (vyše 28 miliónov eur).

## Referencie

## Zdroj

Kategória:1998 na Slovensku
Kategória:Katastrofy v 1998
Kategória:Wikipédia:Potrebná poloha (podľa kódu regiónu)
Kategória:Povodne v Európe
Turistická značkovaná trasa číslo 5138

**Turistická značkovaná trasa číslo 5138** je krátka zelená trasa v Borskej nížine. Spája Šaštín a rázcestie Tomky. Dĺžka trasy je 9,7 km. Turistická trasa je v správe Klubu slovenských turistov.

## Priebeh trasy

## Referencie

## Pozri aj
* Zoznam turistických značkovaných trás v Borskej nížine

## Externé odkazy
* Trasa na turistickej mape

5138
5138
1. slovenská futbalová liga žien 2016/2017

**1. slovenská futbalová liga žien 2016/2017** bol 24. ročník najvyššej futbalovej súťaže žien na Slovensku. Futbalistky Partizán Bardejov prvýkrát vyhrali prvú ligu. Do druhej ligy vypadol FC Union Nové Zámky.

Sezóna začala 27. augusta 2016 a skončila 3. júna 2017. Každý tím odohral 18 zápasov.

## Tabuľka

## Zápasy

## Referencie

Kategória:Ženský futbal na Slovensku
Kategória:Futbal v 2016
Kategória:Futbal v 2017
Kategória:Najvyššia futbalová súťaž na Slovensku
Rudolf Nickmann

**Rudolf Nickmann** (* 6. august 1876, Bojnice – † 26. január 1935, Topoľčany) bol slovenský pedagóg, osvetový pracovník a politik agrárnej strany v období medzivojnového Česko-Slovenska.

## Životopis
V roku 1897 absolvoval učiteľský ústav v Kláštore pod Znievom. Následne začal pôsobiť ako učiteľ v Békesgrinte, Norovciach a v Obsolovciach. Po vzniku Česko-Slovenska sa politicky aktivizoval v agrárnom hnutí. Bol funkcionárom Republikánskej strany poľnohospodárskeho a maloroľníckeho ľudu, pričom viedol jej župnú a neskôr krajskú organizáciu v Nitre. Okrem toho bol župným predsedom Slovenskej domoviny, predsedom dozorného výboru Roľníckej vzájomnej pokladnice v Nitre, funkcionárom hasičských a viacerých národných spolkov. Od roku 1931 pôsobil na škole v Mýtnej Novej Vsi. 

V prvých krajinských voľbách v roku 1928 bol zvolený za člena Krajinského zastupiteľstva Slovenskej krajiny, kde zasadal až do svojej smrti. V zastupiteľstve ho nahradil Karol Sutoris. 

## Referencie

Kategória:Slovenskí politici
Kategória:Slovenskí pedagógovia
Kategória:Osobnosti z Bojníc
Kategória:Členovia Krajinského zastupiteľstva Slovenskej krajiny
Jozef Kožár

ThDr. **Jozef Kožár** (* 12. marec 1878, Spišské Podhradie – † 19. apríl 1957, Liptovský Mikuláš) bol slovenský kňaz, teológ, pedagóg, cirkevný hodnostár a verejný činiteľ v období medzivojnového Česko-Slovenska.

## Životopis
Narodil sa ako tretie z jedenástich detí do rodiny biskupského horára. Študoval na viedenskom Pazmáneu, kde zložil doktorát z teológie. Po štúdiách bol v roku 1902 vysvätený za kňaza. Začínal ako kaplán v Poprade, odkiaľ v roku 1903 prešiel do Kežmarku, kde okrem pastorácie pôsobil ako pedagóg na miestnej meštianskej a obchodnej škole. Od roku 1906 bol prefektom seminára na bohosloveckom učilišti v Spišskej Kapitule, kde aj prednášal dogmatiku a filozofiu. V roku 1911 sa stal školským inšpektorom. Stúpa aj na úrovni cirkevnej hierarchie. Od roku 1915 bol dekanom a v roku 1927 s stal čestným kanonikom. Jeho najdlhším kňazským pôsobiskom bol Liptovský Mikuláš, kde pôsobil od roku 1908 viac ako tri desaťročia. Zaslúžil sa o vybudovanie miestneho katolíckeho domu. Aktivizoval sa v spolku Katolícky kruh, v charite, v mládežníckych spolkoch Orol, Združenie katolíckej mládeže, Rímskokatolícky spevokol, ako aj v kresťansko-sociálnych odboroch.

Pred rokom 1918 bol prívržencom Zičiho uhorskej ľudovej strany a uhorskej štátnej idey. Po vzniku Česko-Slovenska bol funkcionárom Hlinkovej slovenskej ľudovej strany, za ktorú po voľbách v roku 1923 zasadal v zastupiteľstve Podtatranskej župy a po zavedení krajinského zriadenia bol členom Krajinského zastupiteľstva Slovenskej krajiny v jeho I. volebnom období.

## Referencie

Kategória:Slovenskí politici
Kategória:Slovenskí kňazi
Kategória:Slovenskí teológovia
Kategória:Slovenskí pedagógovia
Kategória:Kanonici
Kategória:Politici HSĽS
Kategória:Osobnosti zo Spišského Podhradia
Kategória:Členovia Krajinského zastupiteľstva Slovenskej krajiny
Príbehy včelích medvedíkov

**Príbehy včelích medvedíkov** (v českom originále *Příběhy včelích medvídků*) je český (pôvodne česko-slovenský) bábkový seriál pre deti. vysielaný v rámci večerníčka. Seriál bol natočený podľa rovnomennej knihy Jiřího Kahouna. V hlavnej úlohe sa tu objavujú občas neposlušní čmeliaci Čmelda a Brumda (v slovenskej verzii Čmelko a Brumko). V seriáli sa ale vyskytujú aj ďalšie postavy z hmyzej ríše (čmelia mamička, lúčny koník, Kvapník, cvrček, lienka, Pučmeloud, roháč atď). Prvá séria mala premiéru v roku 1984 a druhá v roku 1994. Jednotlivé epizódy nahovoril Josef Dvořák, Aťka Janoušková a Pavel Zedníček. Texty k piesňam napísal Zdeněk Svěrák a hudbu k nim zložil skladateľ Petr Skoumal.

## Zoznam dielov
### Prvá séria 1984
# Zlobivý 
# Medový 
# Mokrý 
# Kroupový 
# Strašidlový 
# Zatoulaný 
# Světluškový 
# Čtyřlístkový 
# Ubrečený 
# Bonbónový
# Splašený 
# Rohatý 
# Zimní

### Druhá séria (1994)
# Strašidelný klobouk 
# Rozsýpací hodiny 
# Splešťule blátivá 
# Jediný Pučmeloud na světě 
# Boty pro Kvapníka 
# Sluneční prasátko 
# Čarovná zahrada
## Dabing
* V slovenskom znení: Maroš Kramár, Karol Čálik, Ivan Letko, Dušan Tarageľ, Oldo Hlaváček, Vladimír Durdík, Marta Žuchová, Katka Šulajová, Zuzana Rogelová, Igor Štefuca a iní
* Slovenské znenie pripravili: Daniela Krausová, Štefan Rajtár, Mikuláš Fehér, Eva Holendová Gustáv Pálka a Svätopluk Šablatúra
* Vyrobila: Hlavná redakcia programov zo zahraničia pre Slovenskú televíziu

## Poznámky
Seriál vyšiel aj vo forme štyroch Audio CD a kaziet, ktoré nahovoril Václav Vydra. Tieto CD obsahujú mnoho nových postáv, príbehov a pesničiek. Medzi nové postavy patria napríklad stonožka, vážka, sliepka, Pučmeloudova manželka = Pučmeloudka, kuriatka alebo dúha.

## Referencie

Kategória:České kreslené seriály
Kategória:Televízne seriály z roku 1984
1. slovenská futbalová liga žien 2015/2016

**1. slovenská futbalová liga žien 2015/2016** bol 23. ročník najvyššej futbalovej súťaže žien na Slovensku. Víťazkami sa stali futbalistky zo ŠK Slovan Bratislava. FK REaMOS Kysucký Lieskovec z ligy odstúpil a do druhej ligy vypadol FC Baník HN Prievidza & Handlová.

Sezóna začala 21. augusta 2015 a skončila 5. júna 2016. Každý tím odohral 16 zápasov.

## Tabuľka

Zdroj.

## Zápasy

**Poznámka:** modrá: víťazstvo domácich; žltá: remíza; červená: víťazstvo hostí

Zdroj.

## Referencie

Kategória:Ženský futbal na Slovensku
Kategória:Futbal v 2015
Kategória:Futbal v 2016
Kategória:Najvyššia futbalová súťaž na Slovensku
1. slovenská futbalová liga žien 2013/2014

**1. slovenská futbalová liga žien 2013/2014** bol 21. ročník najvyššej futbalovej súťaže žien na Slovensku. Do skupiny o titul postúpili tímy na prvých štyroch miestach základnej skupiny (FC Union Nové Zámky, ŠK Slovan Bratislava, FK Slovan Duslo Šaľa a MŠK Slovan Trenčianske Teplice), v tejto skupine sa k bodom prirátavajú aj bonifikačné body za juniorky.

Víťazkami sa stali druhýkrát po sebe futbalistky z FC Union Nové Zámky. Lady Team Bratislava z ligy odstúpil.

Sezóna začala 24. augusta 2013 a skončila 15. júna 2014.

## Základná časť

### Tabuľka

Zdroj.

### Zápasy

**Poznámka:** modrá: víťazstvo domácich; žltá: remíza; červená: víťazstvo hostí

Zdroj.

## Skupina o titul

### Tabuľka

Zdroj.
### Zápasy

**Poznámka:** modrá: víťazstvo domácich; žltá: remíza; červená: víťazstvo hostí

Zdroj.

## Referencie

Kategória:Ženský futbal na Slovensku
Kategória:Futbal v 2013
Kategória:Futbal v 2014
Kategória:Najvyššia futbalová súťaž na Slovensku
1. slovenská futbalová liga žien 2014/2015

**1. slovenská futbalová liga žien 2014/2015** bol 22. ročník najvyššej futbalovej súťaže žien na Slovensku. Tretíkrát po sebe vyhrali prvú ligu futbalistky z FC Union Nové Zámky. Do druhej ligy zostúpili tímy ŠK Štich Humenné a FK Dúbravka. 

Sezóna začala 30. augusta 2014 a skončila 7. júna 2015.

## Tabuľka

Zdroj.

## Zápasy

Zdroj.

Výsledky zo zápasov jarnej časti FK Dúbravka sa do tabuľky nezapočítavajú, z dôvodu ich odstúpenia.

## Referencie

Kategória:Ženský futbal na Slovensku
Kategória:Futbal v 2014
Kategória:Futbal v 2015
Kategória:Najvyššia futbalová súťaž na Slovensku
Klaudia Lotrinská

náhľad|Klaudia Lotrinská ako dieťa.

**Klaudia Lotrinská** (*  6. október 1612, Nancy† 2. august 1648, Viedeň) bola dcérou lotrinského vojvodu Henricha II. a jeho manželky Margaréty Gonzagy. Klaudia bola známa taktiež ako *Claude Françoise de Lorraine* a to pre sobáš s jej vlastným bratrancom, po ktorom sa stala lotrinskou vojvodkyňou. Jej starí rodičia z otcovej strany boli Karol III. Lotrinský a Klaudia Francúzska.

## Manželstvo
Dňa 18. februára roku 1634 sa v Lunéville vydala za svojho vlastného bratranca a to Mikuláša Františka Lotrinského, ktorému porodila niekoľko detí:

* Ferdinand Filip Lotrinský (* 29. decembra 1639 – † 1. apríla 1659)
* Karol Leopold Lotrinský (* 3. apríla 1643 – † 18. apríla 1690), titulárny vojvoda lotrinský, ⚭ 1678 Eleonóra Mária Jozefa Habsburská (* 21. mája 1653 – † 17. decembra 1697)
* Anna Eleonóra Lotrinská (* 12. mája 1645 – † 28. februára 1648)
* Anna Mária Terézia Lotrinská (* 30. júla 1648 – † 17. júna 1661), abatiša v Remiremonte
* Mária Anna Lotrinská (* 30. júla 1648 – ? †)

Klaudia skonala vo Viedni vo veku 35 rokov pri pôrode dvojčiat Márie Anny a Anny Márie. Miesto jej posledného odpočinku je kostol Saint-François-des-Cordeliers v Nancy v Lotrinsku.

## Vývod z predkov

## Iné projekty

## Zdroj

Kategória:Lotrinské vojvodkyne
Kategória:Lotrinská dynastia
Kategória:Francúzske princezné
Kategória:Osobnosti z Nancy
Magdaléna Bavorská (1587 – 1628)

**Magdaléna Bavorská** (* 4. júl 1587, Mníchov – † 25. september 1628, Neuburg an der Donau) bola princeznou z rodu Wittelsbachovcov a následne po sobáši ako neuburská falcgrófka a vojvodkyňa z Jülich-Bergu.

## Pôvod a život
Magdaléna pochádzala z mesta Mníchov. Bola najmladším dieťaťom Viliama V. Bavorského a jeho manželky Renáty Lotrinskej.

V roku 1607 došlo k tomu, že ju požiadal o ruku arcivojvoda Matej II. Habsburský. Iniciátorom tohto zväzku bol Melchior Klesl ako poradca rakúskeho arcivojvodu Mateja II., pričom sám chcel na jeho stranu získať Bavorsko v spore medzi arcivojvodom a jeho bratom cisárom Rudolfom II. Napriek tomu, že Magdalénin otec bol tomuto sobášu naklonený, jej brat Maximilián však od ponuky odstúpil, pretože odmietal zasahovať do dynastických potýčok Rakúska. V roku 1608 došlo k tomu, že práve Matej II. oficiálne stiahol svoju žiadosť o ruku. Krátko po tomto čase Magdaléne prejavil záujem arcivojvoda Leopold V. Habsburský.

V máji roku 1609 navštívil Leopold V. Mníchov a následne vyjadril súhlas, podľa ktorého sa zriekne svojich duchovných pozícií, aby sa oženil s Magdalénou. Počas jeho návštevy sa u nej rozvinuli voči jej nápadníkovi city a hovorila, že „k Matejovi necítila žiadnu náklonnosť“ a radšej by sa stala mníškou, než aby sa za neho vydala. V roku 1613 sa Magdaléna pod tlakom otca i brata konečne vydala.

Dňa 11. novembra roku 1613 sa vo veku dvadsaťšesť rokov vydala v Mníchove za Wolfganga Viliama ako dedičného falcko-neuburského princa, taktiež blízkeho priateľa svojho brata Maximiliána. Bavorskí panovníci teda dúfali, že vďaka sobášu luterán Wolfgang Viliam prestúpi na katolícku vieru. Svadobný obrad vo Frauenkirche vykonal knieža-biskup z Eichstättu, Johann Christoph von Westerstetten. Sobáša sa zúčastnilo 17 suverénnych princov. Po troch dňoch sa Magdaléna pre seba aj svojich potomkov vzdala práv na územie Bavorska. Ako veno dostala 50 000 guldenov a od brata.

Magdaléna v neuburskom zámku spolu s dvoma jezuitmi, ktorí ju sprevádzali, založila katolícku kaplnku. Následne však Magdalénin svokor a to Filip Ľudovít poslal oboch jezuitov smerom do Holandska.

Dňa 15. mája roku 1614, teda v čase ešte niekoľko mesiacov pred smrťou svojho otca Wolfgang Viliam (pod vplyvom vlastnej manželky) prijal v düsseldorfskom kostole sv. Lamberta katolícku vieru. Znamenalo to významný úspech pre protireformáciu a zároveň išlo o triumf Magdaléninej oddanosti voči bratovej politike. Manželstvo Magdalény a Wolfganga Viliama bolo, napriek všetkým problémom, veľmi šťastné. Magdaléna bola popisovaná ako žena dosť podobná vlastnému bratovi, teda múdra a politicky ambiciózna. Dňa 4. októbra roku 1615 porodila Magdaléna svoje jediné dieťa a to syna menom Filip Viliam, ktorý bol pomenovaný po obidvoch starých otcoch.

Magdaléna umrela nečakane vo veku 41 rokov v meste Neuburg an der Donau. Miestom jej posledného odpočinku bola krypta neuburského jezuitského kostola.

## Rodokmeň

## Iné projekty

## Zdroj

Kategória:Wittelsbachovci
Kategória:Osobnosti z Mníchova
Fantomas (filmová séria)

[náhľad|Plagát k filmu ''[Fantomas* z roku 1964]]
*'Fantomas*' je [[trilógia]] [[francúzsko]]-[[Taliansko|talianskych]] [[Komédia|komediálnych]] filmov vydaných v rokoch [[1964]], [[1965]] a [[1967]]. Všetky tri filmy režíroval [[André Hunebelle]] a hlavné role obsadili [[Jean Marais]], [[Louis de Funès]] a [[Mylène Demongeot]]. Časti série sú voľne inšpirované [[Horor|hororovými]] románmi od [[Marcel Allain|Marcela Allaina]] so začiatku [[20. storočie|20. storočia]].

== Filmy série ==
Séria sa skladá z troch filmov:

* *Fantomas* ([[1964]])
* *Fantomas sa hnevá* ([[1965]])
* *Fantomas kontra Scotland Yard'' (1967)

## Herecké obsadenie

## Filmový štáb

## Technické parametre

## Poznámky

## Referencie

## Iné projekty

## Zdroj

Kategória:Francúzske filmové série
Študentská rada stredných škôl

**Študentská rada stredných škôl** (**ŠRSŠ**) je najväčšie stredoškolské občianske združenie na Slovensku, ktoré sa usiluje o zlepšenie postavenia študentov stredných škôl a kvality vzdelávania. Jeho cieľom je zastupovať záujmy stredoškolákov voči štátnym orgánom a iným inštitúciám, pričom sa zameriava na rôzne oblasti, ako sú školské reformy, duševné zdravie študentov a optimalizáciu siete škôl.

Na čele ŠRSŠ stojí volené Predsedníctvo, ktoré zabezpečuje riadne fungovanie občianskeho združenia. Súčasným (2025) predsedom je Vanesa Rumančíková.

ŠRSŠ aktívne komunikuje prostredníctvom sociálnych sietí, kde informuje o svojich aktivitách a iniciatívach. Na Instagrame sa prezentuje ako tím mladých stredoškolákov, ktorým záleží na kvalite vzdelávania a ktorí majú najväčšie zastúpenie študentov voči štátnym orgánom.

Občianske združenie sa zapája do rôznych diskusií týkajúcich sa školstva. Napríklad podporuje optimalizáciu siete stredných škôl, avšak zdôrazňuje potrebu ochrany tradičných a kvalitných inštitúcií pred zánikom. Taktiež apeluje na ministerstvá dopravy a školstva, aby mohli maturanti využívať cestovné benefity aj v období medzi maturitou a nástupom na vysokú školu.

V reakcii na tragické udalosti, ako bol útok na gymnáziu v Spišskej Starej Vsi, ŠRSŠ vyjadrila potrebu vzniku efektívnych programov na prevenciu násilia a šikany a podporu duševného zdravia.

ŠRSŠ je tiež členom medzinárodných študentských organizácií, čo jej umožňuje zdieľať skúsenosti a osvedčené postupy s partnerskými organizáciami v zahraničí.

ŠRSŠ je zároveň priamym členom viacerých komisií v rámci Ministerstva školstva či v školskom výbore Národnej rady SR.

## Pozri aj
* Študentská rada vysokých škôl

## Referencie

## Externé odkazy
* Oficiálna webová stránka 

Kategória:Študentské organizácie
Kategória:Stredné školy na Slovensku
Kategória:Občianske združenia na Slovensku
Stožský potok

**Stožský potok** je krátky vodný tok vo Volovských vrchoch na území okresu Gelnica. Je to pravostranný prítok Markušovského potoka v povodí Hornádu s dĺžkou približne 2,8 km a je tokom VII. rádu. 

## Priebeh toku
Potok pramení na severnom okraji strednej časti Volovských vrchov, v geomorfologickom podcelku Hnilecké vrchy, na severných svahoch vrchu Sosninka/Sosničky (), v nadmorskej výške približne  Prameň je situovaný v lokalite Bolcová, v lesnom poraste neďaleko obce Závadka. Potok tečie údolím na sever a onedlho priberá menší ľavostranný prítok z lokality Do kamenca a následne i významnejší spod Kráľovskej rúbane. V strednej časti sa mierne stáča popod Stredný hrb a bez významnejších prítokov smeruje severným smerom do Markušovskej doliny. Tu, na hranici Volovských vrchov a Hornádskej kotliny, sa v blízkosti chát v nadmorskej výške približne  vlieva pravostranne do Markušovského potoka v povodí Hornádu. Potok patrí do širšieho povodia rieky Slaná.

Potok pramení a preteká iba katastrálnym územím obce Závadka v okrese Gelnica v Košickom kraji.

## Referencie

## Pozri aj
* Volovské vrchy
* Hnilecké vrchy

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky vo Volovských vrchoch
Kategória:Povodie Hornádu
Kategória:Závadka (okres Gelnica)
Kategória:Vodné toky v okrese Gelnica
1. slovenská futbalová liga žien 2005/2006

**1. slovenská futbalová liga žien 2005/2006** bol 13. ročník najvyššej futbalovej súťaže žien na Slovensku. Futbalistky z FK Slovan Duslo Šaľa obhájili titul a vyhrali druhýkrát po sebe.

Tímy z Rimavskej Soboty a Košíc boli pre tri kontumačné prehry za nepricestovanie na stretnutia vylúčené zo súťaže a ich výsledky boli  anulované.

## Tabuľka

### Najlepší strelci

## Zápasy

#### Zápasy

##### 1. kolo

##### 2. kolo

##### 3. kolo

##### 4. kolo

##### 5. kolo

##### 6. kolo

##### 7. kolo

##### 8. kolo

##### 9. kolo

## Referencie

Kategória:Najvyššia futbalová súťaž na Slovensku
Kategória:Ženský futbal na Slovensku
Kategória:Futbal v 2004
Kategória:Futbal v 2005
Ruman (Anthemis)

**Ruman** () je rod rastlín ktorý zastupuje jednoročné byliny z čeľade astrovité (*Asteraceae*). Taxonomicky je tento rod radený do tribusu *[[Anthemideae]]* v podčeľadi astrovaté (*Asteroideae*).

## Taxonomická poznámka
Na základe výsledkov najnovších molekulárnych analýz a zistených diferenciálnych morfologických znakov, sa širšie ponímaný rod *Anthemis*  rozčlenil na dva samostatné rody – *Anthemis* s. s. a *Cota* .

V zmysle zásad pre tvorbu a revíziu slovenského menoslovia siníc, rias, húb a rastlín, je slovenské rodové meno **ruman** zachované pre oba vyčlenené rody.

## Opis
Ruman zastupuje jednoročné byliny s vláknitým až vretenovitým koreňom, často bohato rozkonáreným.

Listy  sú striedavé, čepeľ je perovito strihaná, plochá, chlpatá alebo vzácnejšie holá. Úkrojky sú nepravidelne perovito strihané až celistvookrajové.

Úbory sú lúčovité, usporiadané v chocholíkovitom súkvetí. Zákrov je pologuľovitý, na líci zákrovných listeňov pavučinatý, vonkajšie zákrovné listene sú na vrchole končisté, vnútorné zákrovné listene sú na vrchole vždy so suchoblanitým lemom. Lôžko úboru je v čase kvitnutia ploché až mierne vypuklé, v čase zrelosti plodov valcovito kužeľovité, plievkaté. Lúčovité kvety sú piestikové alebo sterilné, v počte do 12, lúče sú kopijovité, biele. Rúrkovité kvety sú obojpohlavné, mnohopočetné, žlté, s päťzubým korunným lemom.

Plodmi sú pozdĺžne ryhované, holé nažky, s chocholcom alebo bez chocholca.

## Rozšírenie
Druhy rodu ruman sú rozšírené na severnej pologuli v Európe, juhozápadnej Ázii a v severnej a východnej Afrike. Na Slovensku rod zastupujú; ruman roľný (*Anthemis arvensis*), ruman smradľavý (*Anthemis cotula*) a ruman rusínsky (*Anthemis ruthenica*).

## Zoznam druhov
V rámci rodu eviduje databáza semenných rastlín POWO tieto súčasné druhy:

## Referencie

## Iné projekty

Kategória:Flóra na Slovensku
Kategória:Astrovité
Kategória:Astrovaté
Kategória:Rastliny s bielymi kvetmi
Kategória:Rastliny so žltými kvetmi
Štefan Polakovič (finančník)

**Štefan Polakovič** (* 18. február 1886† 23. máj 1941) bol slovenský úradník, finančník a verejný činiteľ v období medzivojnového Česko-Slovenska a Slovenského štátu.

## Životopis
V oblasti finančnej správy a daní pôsobil na viacerých pracoviskách (Bratislava, Michalovce, Nitra, Rožňava). Bol aktívnym funkcionárom v katolíckom mládežníckom hnutí Orol. Politicky sa angažoval v Hlinkovej slovenskej ľudovej strane. Tá ho ako odborníka v oblasti financií delegovala do Krajinského zastupiteľstva Slovenskej krajiny po rezignácii Antona Rubeša. V tom čase pôsobil ako prednosta finančnej expozitúry v Michalovciach. Členom krajinského zastupiteľstva bol od 23. júna 1932 do konca volebného obdobia. Po vyhlásení autonómie Slovenska v októbri 1938 bol autonómnou vládou povolaný na Generálne finančné riaditeľstvo v Bratislave. Po vzniku Slovenského štátu stál na čele Daňovej správy Bratislava-mesto.

Pochovaný je v rodinnej hrobke na cintoríne v Hlohovci.

## Referencie

Kategória:Slovenskí ekonómovia
Kategória:Slovenskí politici
Kategória:Slovenskí úradníci
Kategória:Politici HSĽS
Kategória:Členovia Krajinského zastupiteľstva Slovenskej krajiny
1. slovenská futbalová liga žien 2006/2007

**1. slovenská futbalová liga žien 2006/2007** bol 14. ročník najvyššej futbalovej súťaže žien na Slovensku. Futbalistky z FK Slovan Duslo Šaľa vyhrali tretíkrát po sebe.

Do ligy sa vrátil ŠK Slovan Bratislava po dvojročnej pauze.
## Tabuľka

## Zápasy

## Referencie

Kategória:Najvyššia futbalová súťaž na Slovensku
Kategória:Ženský futbal na Slovensku
Kategória:Futbal v 2006
Kategória:Futbal v 2007
Kadnianka

**Kadnianka** je potok v severovýchodnej časti okresu Sobrance. Je to pravostranný prítok Sobraneckého potoka s dĺžkou približne 2,9 km.

Pramení vo Vihorlatských vrchoch, v geomorfologickom podcelku Vihorlat a jeho časti Jasenovská hornatina, na juhovýchodnom svahu vrchu Diel () v nadmorskej výške približne 

Od prameňa tečie na juh v lesnom extraviláne obce Podhoroď a priberá krátky pravostranný prítok zo severovýchodného svahu Veľkej Vavrovej. Ďalej pokračuje krátko na juh a potom sa postupne stáča na juhovýchod. Následne vstupuje do Beskydského predhoria a jeho podcelku Ublianska pahorkatina a tečie ďalej juhovýchodným smerom. Napokon v oblasti Hrb severozápadne od obce Podhoroď v  nadmorskej výške približne  ústi do Sobraneckého potoka.

## Referencie

Kategória:Potoky na Slovensku
Kategória:Povodie Laborca
Kategória:Povodie Uhu
Kategória:Vodné toky v okrese Sobrance
Kategória:Vodné toky vo Vihorlatských vrchoch
Kategória:Vodné toky v Beskydskom predhorí
Kategória:Podhoroď
Pygofília

náhľad|Nahý ženský zadok
náhľad|Nahý mužský (dole) a ženský zadok (hore)
**Pygofília** () alebo **pygizmus** je sexuálne vzrušenie spôsobené videním, dotykom alebo pohladením ľudského zadku. Inak povedané, ide o sexuálnu príťažlivosť k ľudskému zadku. Skladá sa zo starogréckych slov *pygo* ( – „zadok“, „chvost“) a *fília* ( – „láska“). Môže ísť o „infantilný stav“, ale je o niekoľko mesiacov menej infantilný ako mazofília, ktorá hrá takú dominantnú úlohu v modernom mačizme. Patrí pod parafílie.

Osoba s intenzívnou estetickou a/alebo sexuálnou preferenciou ľudského zadku sa nazýva **pygofil** ().

## História
[náhľad|Detail na zadok sochy zamysleného dievčaťa od [Ernst Richard Otto|Ernsta Richarda Otta v Lipsku z roku 1905]]
Ženský zadok (a vlastne aj mužský) bol vždy erotogénnou zónou a symbolom plodnosti a krásy. Sošky vytvorené už v roku 24 000 pred Kr., ako napríklad Venuša alebo Willendorfská Venuša nájdené v Rakúsku, vykazovali prehnaný zadok, boky a stehná.

## Referencie

## Pozri aj
* feederizmus
* mazofília
* lipofília
* gynekofília
* androfília

Kategória:Sexuálne úchylky
Návštevníci (filmová séria)

**Návštevníci** () je trilógia francúzskych sci-fi komediálnych filmov vydaných v rokoch 1993, 1998 a 2016. Všetky tri filmy režíroval Jean-Marie Poiré a hlavné role obsadili Christian Clavier a Jean Reno. V roku 2001 mal premiéru remake prvého dielu s názvom *Návštevníci: Cesta do Ameriky*, ktorý bol vytvorený pre americké publikum.

## Filmy série
Séria sa skladá z troch filmov:

* *Návštevníci* (1993)
* *Návštevníci 2: V chodbách času* (1998)
* *Návštevníci 3: Revolúcia* (2016)

## Herecké obsadenie

## Filmový štáb

## Technické parametre

## Poznámky

## Referencie

## Iné projekty

## Zdroj

Kategória:Francúzske filmové série
Juraj II. (Hesensko-Darmstadtsko)

**Juraj II. Hesensko-darmstadtský** (* 17. marec 1605, Darmstadt† 11. jún 1661, Darmstadt) bol od roku 1626 hesensko-darmstadtským landgrófom.

## Pôvod a život
Juraj pochádzal z manželského vzťahu landgrófa Ľudovíta V. a jeho manželky Magdalény Brandenburskej. Bol najstarším dieťaťom.

V rokoch 1645 až 1648 stál na čele skupiny známej ako *Hessenkrieg* namierenej proti hesensko-kasselskej landgrófke Amálii Alžbete v boji o dedičstvo vymretej hesensko-marburskej línie. Tento konflikt vyústil napokon do rozdelenia územia oblasti Hesenska-Marburska.

Landgróf Juraj II. skonal dňa 11. júna roku 1661 v meste Darmstadt. Mal vtedy 56 rokov.

## Manželstvo a potomkovia
Dňa 1. apríla roku 1627 sa vo veku dvadsaťštyri rokov oženil s o štyri roky mladšou Žofiou Eleonórou, najstaršou dcérou saského kurfirsta Jána Juraja I. Manželia mali spolu pätnásť detí:

* Ľudovít VI. Hesensko-darmstadtský (* 25. januára 1630 – † 24. apríla 1678), landgróf hesensko-darmstadtský
*: ⚭ 1650 Mária Alžbeta Holštajnsko-gottorpská (* 6. júna 1634 – † 17. júna 1665)
*: ⚭ 1666 Alžbeta Dorotea Sasko-gothajsko-altenburská (* 8. januára 1640 – † 24. augusta 1709)
* Magdaléna Sibyla Hesensko-darmstadtská (* 1631 – † 1651)
* Juraj III. Hesensko-itterský (* 29. septembra 1632 – † 19. júla 1676), landgróf hesensko-itterský
*: ⚭ 1661 Dorota Augusta Šlezvicko-holštajnsko-sonderburská (* 30. septembra 1636 – † 18. septembra 1662)
*: ⚭ 1667 Juliana Leiningensko-heidensheimská (* 21. augusta 1651 – † 1. apríla 1703)
* Žofia Eleonóra Hesensko-darmstadtská (* 7. januára 1634 – † 7. októbra 1663), ⚭ 1650 Viliam Krištof Hesensko-homburský (* 13. novembra 1625 – † 27. augusta 1681), landgróf hesensko-homburský
* Alžbeta Amália Hesensko-darmstadtská (* 20. marca 1635 – † 4. augusta 1709), ⚭ 1653 Filip Viliam Falcký (* 24. novembra 1615 – † 2. septembra 1690), falcký kurfirst
* Lujza Kristína Hesensko-darmstadtská (* 1636 – † 1697)
* Anna Mária Hesensko-darmstadtská (*/ †1637)
* Anna Žofia Hesensko-darmstadtská (* 17. decembra 1638 – † 13. decembra 1683), kňažná-abatiša z Quedlinburgu
* Amália Juliána Hesensko-darmstadtská (*/† 1639)
* dcéra (*/† 1640)
* Henrika Dorotea Hesensko-darmstadtská (* 14. októbra 1641 – † 22. decembra 1672), ⚭ 1667 Ján II. gróf z Waldeck-Landau (* 7. novembra 1623 – † 10. októbra 1668)
* Ján Hesensko-darmstadtský (* 1642 – † 1643)
* Augusta Filipína Hesensko-darmstadtská (* 1643 – † 1672)
* Anežka Hesensko-darmstadtská (*/† 1645)
* Mária Hedviga Hesensko-darmstadtská (* 26. novembra 1647 – † 19. apríla 1680), ⚭ 1671 Bernard I. Sasko-meiningenský (* 10. septembra 1649 – † 27. apríla 1706), vojvoda sasko-meiningenský

## Rodokmeň

## Iné projekty

## Zdroj

Kategória:Hesensko-darmstadtskí
Kategória:Nemeckí šľachtici
Kategória:Osobnosti z Darmstadtu
Vaginofília

[náhľad|[Ženské ohanbie]]
**Vaginofília** () alebo **vaginafília** () je sexuálna príťažlivosť k ženskej vagíne. Osoba, ktorá má silnú pozitívnu predispozíciu alebo záujem o vagíny, sa nazýva **vaginofil** () alebo **vaginafil** (), prezývaný tiež „vagina fetishist“.

## História
V 80. rokoch 20. storočia, v období, počas ktorého sa ženy stávali čoraz „verejnejšie“, potvrdili stav spúšťajúci srdečnú mužskú prax – tzv. „vaginofíliu“. Od talianskej relácie *[[Drive In]]* až po obálky talianskeho časopisu *Panorama* sa žena premenila na predmet dennej konzumácie, pričom muža premenila z vlastníka na statkára, a tak patológia stratila „priateľskú“ prax vaginofílie, ktorá sa zmenila na *vaginofolliu*.

## Referencie

## Pozri aj
* gynekofília
* vaginálna lubrikácia
* vabbing

Kategória:Gynekológia a pôrodníctvo
Kategória:Sexuálne úchylky
Ruman (Cota)

**Ruman** () je rod rastlín ktorý zastupuje byliny z čeľade astrovité (*Asteraceae*). Taxonomicky je tento rod radený do tribusu *[[Anthemideae]]* v podčeľadi astrovaté (*Asteroideae*).

## Taxonomická poznámka
Na základe výsledkov najnovších molekulárnych analýz a zistených diferenciálnych morfologických znakov, sa širšie ponímaný rod *Anthemis*  rozčlenil na dva samostatné rody – *Anthemis* s. s. a *Cota* .

V zmysle zásad pre tvorbu a revíziu slovenského menoslovia siníc, rias, húb a rastlín, je slovenské rodové meno **ruman** zachované pre oba vyčlenené rody.

## Opis
Ruman zastupuje jednoročné až dvojročné alebo trváce byliny. Hlavný koreň je úzko kolovitý, spravidla rozkonárený. Byľ je na báze drevnatá, vzpriamená alebo vystúpavá, jednoduchá alebo slabo rozkonárená.

Listy sú striedavé, jednoduché, prízemné a dolné byľové listy sú stopkaté, smerom k vrcholu sediace. Čepeľ byľových listov je perovito strihaná, vlnatá až plstnatá.

Úbor sú lúčovité, koncové v chocholíkovitom súkvetí. Zákrov je jednoradový až viacradový, zákrovné listene sú tuhé, pritisnuté, nerovnako dlhé, na vonkajšej strane páperisté. Lôžko úboru je v čase kvitnutia ploché až mierne vypuklé, v čase zrelosti plodov pologuľovité, plievkaté. Lúčovité kvety sú jednoradové, žlté alebo biele. Rúrkovité kvety sú bledožlté až žlté, s päťzubým korunným lemom.

Plodmi sú plytko ryhované až hladké nažky, s korunkovým chocholcom.

## Rozšírenie
Zástupcovia rodu ruman rastú na severnej pologuli v Európe, juhozápadnej Ázii a v Severnej Amerike. Na Slovensku sa prirodzene vyskytuje len ruman rakúsky (*Cota austriaca*) a ruman farbiarsky (*Cota tinctoria*).

## Zoznam druhov
V rámci rodu eviduje databáza semenných rastlín POWO tieto súčasné druhy:

## Referencie

## Iné projekty

Kategória:Flóra na Slovensku
Kategória:Astrovité
Kategória:Astrovaté
Kategória:Ruman (Cota)
Rudniansky potok (prítok Hornádu)

**Rudniansky potok** je vodný tok vo Volovských vrchoch a v Hornádskej kotline na území okresu Spišská Nová Ves. Je to pravostranný prítok Hornádu s dĺžkou približne 7,8 km a je tokom V. rádu. 

## Priebeh toku
Potok pramení na severe strednej časti Volovských vrchov, v geomorfologickom podcelku Hnilecké vrchy, na severných svahoch Holého vrchu (), v nadmorskej výške približne  Prameň je situovaný v lokalite Šoltýsová, v lesnom poraste, odkiaľ tečie severovýchodným smerom, priberajúc menšie prítoky. Nad obcou Rudňany sa oblúkom stáča na západ a priberá významnejší pravostranný prítok spod Sedla pod Svinským hrbom. V hornej časti obce priberá významný ľavostranný prítok zo svahov Holého vrchu a onedlho aj potok Zimná. Potok pokračuje na severozápad, opúšťa intravilán obce a severovýchodným okrajom obteká bývalý priemyselný areál. Na dolnom toku priberá významný, ľavostranný Markušovský potok a z Volovských vrchov smeruje do Hornádskej kotliny a jej podcelku Hornádske podolie. Podteká hlavnú cestu do Rudnian i železničnú trať Žilina – Košice a následne, východne od Markušoviec, sa v nadmorskej výške približne  vlieva pravostranne do Hornádu. Potok patrí do širšieho povodia rieky Slaná.

Potok pramení a hornou časťou preteká katastrálnym územím obce Rudňany, dolnou pokračuje katastrom Markušoviec v okrese Spišská Nová Ves v Košickom kraji.

## Referencie

## Pozri aj
* Volovské vrchy, Hnilecké vrchy
* Hornádska kotlina, Hornádske podolie

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky vo Volovských vrchoch
Kategória:Vodné toky v Hornádskej kotline
Kategória:Povodie Hornádu
Kategória:Vodné toky v okrese Spišská Nová Ves
Kategória:Rudňany
Kategória:Markušovce
ŠK Slovan Bratislava (ženy)

**ŠK Slovan Bratislava** je slovenský futbalový klub z Bratislavy. Tím vznikol potom ako sa pod Slovan Bratislava presunuli hráčky tímu Slávia Filozof Bratislava v septembri 1994. Je najúspešnejší ženský tím, ktorý hrá v ženskej prvej futbalovej lige. Majsterkami Slovenska sa stali štrnásťkrát a Slovenský pohár vyhrali dvakrát.

## Úspechy

### Slovenská futbalová liga

### [[Slovenský pohár vo futbale žien|Slovenský pohár žien]]

### [[Liga majstrov žien UEFA|Liga majstrov žien]]

Zdroj.

## Referencie

Kategória:Ženské futbalové kluby na Slovensku
Kategória:Slovenské futbalové kluby
Kategória:Futbalové kluby založené v 1919
1. slovenská futbalová liga žien 2007/2008

**1. slovenská futbalová liga žien 2007/2008** bol 15. ročník najvyššej futbalovej súťaže žien na Slovensku. O majsterkách sa rozhodlo až v poslednom zápase, keď futbalistky z FK Slovan Duslo Šaľa na čele s kapitánkou a trénerkou Janou Göghovou zdolali Slovan Bratislava 3:1 a vyhrali štvrtýkrát po sebe.

## Tabuľka

Zdroj.

## Zápasy

Zdroj.

## Referencie

Kategória:Najvyššia futbalová súťaž na Slovensku
Kategória:Ženský futbal na Slovensku
Kategória:Futbal v 2007
Kategória:Futbal v 2008
Vabbing

náhľad|Bok ženského krku, jedno z miest na vykonanie vabbingu
**Vabbing** alebo **vaginal dabbing** (doslovne „vaginálne nanášanie“) je aplikácia vaginálnej lubrikácie (sekrétu) ako voňavky. Bol spopularizovaný na sociálnej sieti TikTok v roku 2022 ako spôsob, ako prilákať mužov.

## Využitie a popularizácia
Vabbing sa vykonáva umiestnením vaginálnej lubrikácie na pulzné body za uchom, na zápästí, krku a zadku s cieľom prilákať mužov. V roku 2022 bol spopularizovaný na sociálnej sieti TikTok.

## Účinnosť a riziko
Neexistuje žiadny výskum naznačujúci, že táto technika funguje ako placebo efekt, ktorý by ponúkol relevantný odborník ako jedinú možnosť akejkoľvek účinnosti.

## Referencie

## Zdroj

Kategória:Feromóny
Kategória:Sexuálne úchylky
Gynekofília

náhľad|Vlajka gynosexuálov
[náhľad|''Štúdia aktu'' od [William Mortensen|Williama Mortensena (asi 1935)]]
**Gynekofília** (, tiež **gynofília**, prípadne **gynefília**) je sexuálna príťažlivosť k ženám. Slovo pochádza z gr. *γυνε* (*gyne* – „žena“) a *φιλία* (*filia* – „láska“, „priateľstvo“, „náklonnosť“). Zvyčajne sa termín používa v erotologickom alebo sexuologickom význame.  Gynekofília sa zvyčajne prejavuje citovou náklonnosťou k žene alebo ženám, intenzívnejším prežívaním alebo potrebou citovo významných vzťahov k nim, schopnosťou sa do nich zamilovať, niekedy tiež genitálnou reaktivitou alebo túžbou po fyzickej blízkosti alebo orgazmických aktivitách vo vzťahu.

Prevažujúca gynekofília u mužov sa zvyčajne nazýva mužskou heterosexualitou, prevažujúca gynekofília u žien sa obvykle nazýva ženskou homosexualitou.

Gynekofília sa kladie do protikladu buď k pedofílii, hebefílii (korofílii) a gerontofílii (graeofílii), androfíliu (potom môže zahŕňať aj hebefíliu a graeofíliu).

Pojem gynekofília umožňuje označiť jedným slovom spoločnú vlastnosť heterosexuálnych mužov a homosexuálnych žien. Tiež umožňuje objektívnejšie popísať možné zameranie transsexuálnych alebo intersexuálnych ľudí, pri ktorých slová homosexuálne alebo heterosexuálne strácajú jednoznačnosť. Možno ním tiež označiť náklonnosť nedospelých chlapcov alebo dievčat k dospelým ženám (teda náklonnosť komplementárna k ženskej pedofílii, efebofílii, hebefílii a k rodičovskej alebo celágáde.

## Pôvod a rozsah používania pojmu gynekofília
Slovo bolo do odborného používania zavedené až v 20. storočí ako umelý novotvar, a to obdobne podľa skôr vzniknutého slova androfília. V laickej verejnosti nie je všeobecne známe a používané je iba v niektorých teóriách a kontextoch. Nie je bežnou súčasťou zdravotníckej ani psychiatrickej terminológie.

Z českých sexuológov ich používali napríklad Kurt Freund a Aleš Kolársky. Používa sa aj v súvislosti s transsexuálnou (transgenderovou) a intersexuálnou tematikou.

## Literatúra a referencie
* Nezávislá sexodiagnostika (Aleš Kolářský, Slavoj Brichcín, časopis *Psychiatrie*, 2/2000)

## Iné projekty

## Zdroj

Kategória:Sexualita
Kategória:Žena
1. slovenská futbalová liga žien 2009/2010

**1. slovenská futbalová liga žien 2009/2010** bol 17. ročník najvyššej futbalovej súťaže žien na Slovensku. Vyhrali futbalistky z ŠK Slovan Bratislava a tým postúpili do kvalifikácie Ligy majsteriek. Do druhej ligy vypadol tím Spartak Bánovce nad Bebravou.

## Základná časť

### Tabuľka

Zdroj.

### Zápasy

**Poznámka:** modrá: víťazstvo domácich; žltá: remíza; červená: víťazstvo hostí, * kontumačne

Zdroj.

## Play-off

### Štvrťfinále
Zdroj.Zdroj.

### Semifinále
Zdroj.Zdroj.

### Finále

### O. 3. miesto
Zdroj.

## Referencie

Kategória:Najvyššia futbalová súťaž na Slovensku
Kategória:Ženský futbal na Slovensku
Kategória:Futbal v 2009
Kategória:Futbal v 2010
Maróneia

**Maróneia** () môže byť:
*starogrécke mesto v Trácii, pozri Maróneia (Trácia)
*starogrécke mesto na Kréte, pozri Maróneia (Kréta)
*starogrécka obec v Atike, pozri Maróneia (Atika) 
  
## Referencie
Veľká cena Číny 2025

**Veľká cena Číny 2025** (oficiálne angl. **Formula 1 Heineken Chinese Grand Prix 2025**), ktorá sa uskutočnila 23. marca 2025 na pretekárskom okruhu Shanghai International Circuit v Číne. Preteky boli druhými pretekmi v poradí v sezóne 2025 šampionátu Formuly 1.

## Šprint
### Kvalifikácia
Kvalifikácia na šprint sa uskutočnila 21. marca 2025 v 15:30 miestneho času (UTC+8).

### Šprint
Šprint sa uskutočnil 22. marca 2025 v 11:00 miestneho času (UTC+8).

## Hlavné preteky
### Kvalifikácia
Kvalifikácia na hlavné preteky sa uskutočnila 22. marca 2025 v 15:00 miestneho času (UTC+8).

### Hlavné preteky
Hlavné preteky sa uskutočnili 23. marca 2025 v 15:00 miestneho času (UTC+8).

## Priebežné poradie šampionátu

**Poradie šampionátu jazdcov**

**Poradie šampionátu konštruktérov**

## Poznámky
* — Nico Hülkenberg sa kvalifikoval na 19. mieste, ale musel odštartovať šprint z boxovej uličky, pretože jeho monopost bol upravený po kvalifikácii a tým prušené pravidlo o Parc fermé.
* — Jack Doohan skončil na 20. mieste ale po šprinte dostal desaťsekundovú penalizáciu za kolíziu s Gabrielom Bortoletom. Penalizácia nič nezmenila, keďže bol klasifikovaný na poslednej pozícii.
* — Liam Lawson sa kvalifikoval na 20. mieste, ale musel odštartovať hlavné preteky z boxovej uličky, pretože jeho monopost bol upravený po kvalifikácii a tým prušené pravidlo o Parc fermé.
* — Jack Doohan skončil na 14. mieste, ale dostal 10-sekundovú penalizáciu za vytlačenie Isacka Hadjara z trate. Pozíciu získal po diskvalifikácii Charlesa Leclerca, Lewisa Hamiltona a Pierra Gaslyho.
* — Charles Leclerc a Pierre Gasly skončili na 5. a 11. mieste, ale boli diskvalifikovaní, pretože ich monoposty mali podváhu.
* — Lewis Hamilton skončil na 6. mieste, ale bol diskvalifikovaný pre nadmerné opotrebovanie podlahovej dosky.

## Referencie

Kategória:Formula 1 v roku 2025
Kategória:Veľká cena Číny
Kategória:2025 v Číne
Fetišizmus spodnej bielizne

[náhľad|Japonský automat s použitými nohavičkami na fetišizmus [burusera]]
**Fetišizmus spodnej bielizne** () je sexuálny fetišizmus, ktorý sa týka spodnej bielizne a odkazuje na posadnutosť so sexuálnym vzrušením z rôznych typov spodnej bielizne, vrátane nohavičiek, ponožiek, pančúch, podprseniek alebo iných odevov. Niektorí ľudia môžu zažiť sexuálne vzrušenie z nosenia, kým iní ho môžu zažiť pozorovaním, manipuláciou alebo ovoniavaním spodnej bielizne, ktorú nosí niekto iný, alebo sledoval niekoho, kto si spodnú bielizeň oblieka alebo vyzlieka.

Fetišizmus spodnej bielizne sa nepovažuje za parafíliu, pokiaľ nespôsobuje utrpenie alebo vážne problémy osobe alebo tým, ktorí sú s ňou spojení. V rámci vzorky populácie (populácia dospelých online zapojených do sexuálnej diskusie) 12 % uviedlo sexuálnu preferenciu spodnej bielizne.

## Referencie

## Literatúra
* KUNZLE, David. *[https://archive.org/details/fashionfetishism0000kunz Fashion and fetishism]*. Sutton, 2004. .

## Pozri aj
* olfaktofília

## Zdroj

Kategória:Móda
Kategória:Sexuálny fetišizmus
Boeing F-47

Boeing F-47 je pripravované stíhacie lietadlo na vybojovanie vzdušnej nadvlády 6. generácie. Lietadlo je vyvíjané v rámci programu Next Generation Air Dominance (NGAD). Boeing F-47 bude prvým strojom 6. generácie. Podľa predstaviteľov United States Army Air Forces prebiehajú letové skúšky v rámci programu NGAD už od roku 2020 a lietadlo bude zaradené do služby do konca dekády.

## Vývoj
Americký prezident Donald Trump 21. marca 2025 oznámil, že zákazku na vývoj a výrobu lietadla získala spoločnosť Boeing.

## Referencie

Kategória:Lietadlá Boeing
Azure

**Azure** môže byť:

* anglický názov sýto modrej farby, pozri azúrová
* cloudová platforma spoločnosti Microsoft, pozri Microsoft Azure
Taxi (filmová séria)

**Taxi** je pentalógia francúzskych akčných komediálnych filmov vydaných v rokoch 1998, 2000, 2003, 2007 a 2018. V prvých štyroch častiach obsadili hlavnú dvojicu herci Samy Naceri a Frédéric Diefenthal. V poslednom diele podobné role stvárňujú Malik Bentalha a Franck Gastambide. Producentom a scenáristom celej série je Luc Besson.

## Filmy série
Séria sa skladá z piatich filmov:

* *[[Taxi (film)|Taxi]]* (1998)
* *Taxi 2* (2000)
* *Taxi 3* (2003)
* *Taxi 4* (2007)
* *Taxi 5* (2018)

## Herecké obsadenie

## Filmový štáb

## Technické parametre

## Poznámky

## Referencie

## Iné projekty

## Externé odkazy
* Bmf

## Zdroj

Kategória:Francúzske filmové série
Kategória:Taxi (filmová séria)
Vaginálna lubrikácia

[náhľad|Vľavo: nevzrušené oholené [ženské ohanbieVpravo: vaginálna lubrikácia sa niekedy zviditeľní po sexuálnom vzrušení]]

**Vaginálna lubrikácia** alebo **vaginálna sekrécia** je prirodzene produkovaná tekutina, ktorá lubrikuje vagínu. Produkcia vaginálnej lubrikácie sa výrazne zvyšuje počas sexuálneho vzrušenia v očakávaní pohlavného styku. Vaginálna suchosť je stav, pri ktorom je táto lubrikácia nedostatočná a niekedy sa na jej zvýšenie používajú umelé lubrikanty. Bez dostatočnej lubrikácie môže byť pohlavný styk bolestivý.  Vaginálna výstelka nemá žiadne žľazy, a preto sa vagína musí spoliehať na iné spôsoby mazania. Plazma z vaginálnych stien v dôsledku prekrvenia ciev sa považuje za hlavný zdroj lubrikácie a Bartholinova žľaza, umiestnená mierne pod a naľavo a napravo od introitu (vaginálneho otvoru), vylučuje hlien na zvýšenie sekrécie vaginálnej steny. V blízkosti ovulácie poskytuje dodatočnú lubrikáciu cervikálny hlien.

## Mechanizmus
### Zloženie
Vaginálna lubrikačná tekutina je plazmový transudát, ktorý difunduje cez vaginálnu stenu.  Zloženie sa mení podľa dĺžky vzrušenia.

Počas vzrušenia sa vytvára vaginálna lubrikácia, tiež niekedy nazývaná „vzrušujúca tekutina“. Je jasná, tenká a klzká. Zvyčajne to trvá len hodinu. Niekedy sa môže zamieňať s cervikálnym hlienom.

### Produkcia
Ľudskú vagínu obsluhujú nervy, ktoré reagujú na vazoaktívny črevný polypeptid (VIP). V dôsledku toho VIP vyvoláva zvýšenie vaginálneho prekrvenia sprevádzané zvýšením vaginálnej lubrikácie. Zistenia naznačujú, že VIP sa môže podieľať na kontrole lokálnych fyziologických zmien pozorovaných počas sexuálneho vzrušenia: genitálna vazodilatácia a zvýšenie vaginálnej lubrikácie. Aj neuropeptid Y sa podieľa na jeho výrobe.

## Referencie

## Pozri aj
* orgazmus
* vabbing

## Zdroj

Kategória:Rozmnožovacia sústava
Kategória:Pohlavné rozmnožovanie
Kategória:Žena
Big Beautiful Woman

[náhľad|Socha od [Fernando Botero|Fernanda Botera]]

„**Big Beautiful Woman**“ (**BBW**) je pozitívny (nepejoratívny) výraz pre ženu s nadváhou. Mužským ekvivalentom tohto výrazu je „**Big Beautiful Man**“ alebo „**Big Handsome Man**“.

## Význam a použitie
Pojmy „Big Beautiful Women“ a „BBW“ zaviedla Carole Shaw v roku 1979, keď spustila *BBW Magazine*, módny a lifestylový časopis pre „plus-size“ ženy. *BBW Magazine* si pre výraz „Big Beautiful Woman“ zaregistrovala ochrannú známku, ktorá bol neskôr prenesená do *Dimensions Magazine*.
[náhľad|Rubensova ''[Venuša v zrkadle* (asi 1615)]]
Tento termín je tiež bežne používaný ako pozitívny [[eufemizmus]] tými, ktorí sa zapájajú do [[fat pride|fat pridu]] (fat acceptance movement).

Tento výraz má niekoľko takmer synonym s rôznymi významovými odtieňmi, ako napríklad „full-figured“ (*plnoštíhla*), „voluptuous“ (*zmyselná*), „zaftig“ a „Rubenesque“, pričom posledný termín odkazuje na umenie [[Peter Paul Rubens|Petra Paula Rubensa]], ktorý je známy zobrazovaním žien s plnším telom.

== Variácie ==
Skratka BBBW znamená Big Beautiful Black Woman. Ďalším variantom je SSBBW: Supersized Big Beautiful Woman.  Neexistuje žiadna formálna definícia, ktorá by vysvetľovala presný rozdiel medzi BBW a SSBBW. Niektoré BBW alebo SSBBW sa považujú za [[feederizmus|feederky]].  *Dimensions Magazine* považuje ženu s hmotnosťou nad 350 libier (160 kg) za SSBBW.

== Big Handsome Man ==
„*'Big Handsome Man**“ (BHM), alebo „**Big Hulking Men**“, alebo niekedy „**Big Beautiful Man**“ (BBM), označuje fyzicky alebo sexuálne príťažlivého obézneho muža. Ženy, ktoré priťahujú BHM, sa nazývajú „Female Fat Admirers“ (FFA). V [[gay]] komunite sa BHM niekedy nazývajú „**chubs'''“ a muži, ktorí sú priťahovaní k BHMs, sú známi ako BHM.

## Referencie

## Pozri aj
* mašumaro džoši
* tvar ženského tela
* obezita
* feederizmus
* pygofília
* mazofília

## Zdroj

Kategória:Sexualita
Kategória:Žena
Kategória:Ľudské telo